kardosdrur/scandi-wiki huggingface dataset:
Nye eventyr med Peter Plys

Nye eventyr med Peter Plys (Original titel: The New Adventures of Winnie the Pooh) er en amerikansk tegnefilmsserie produceret af Walt Disney Television. Serien blev vist i perioden 1988 til 1991 på tv-stationen ABC. Den er inspireret af A. A. Milnes historier om Peter Plys.

Danske stemmer 
 Peter Plys: John Hahn-Petersen
 Jakob: David Buus, Laus Høybye
 Tigerdyr: Torben Zeller
 Grisling: Lars Thiesgaard
 Ninka Ninus: Jens Zacho Böye
 Æsel: Nis Bank-Mikkelsen
 Betti: Marie Schjeldal
 Mejse: Marie Schjeldal
 Ugle: Nis Bank-Mikkelsen
 Max Muldvarp: Remi Lewerissa
 Kængu: Susanne Lundberg
 Kængubarn: Laus Høybye, Daniel T. Kellerman
 Mor: Pauline Rehné
 Torben: Esper Hagen

Titelsang sunget af: Ole Rasmus Møller

Eksterne henvisninger 
 
 Nye Eventyr Med Peter Plys  på disneyOnline.dk

Animerede tv-serier
Peter Plys-film
Disney tegnefilm
Afanasijs Kuzmins

Afanasijs Kuzmins (22. marts 1947 i Krivošejeva i Lettiske SSR) er en lettisk sportsskytte og pensioneret politimand med rang af oberst. Kuzmins har russisk baggrund, og han har vundet to olympiske medaljer i 25 m sportspistol: Guld ved OL i 1988  i Seoul for Sovjetunionen og sølv ved OL i 1992  i Barcelona for Letland. Han vandt også VM i skydning i 1986 i 25 m sportspistol. Kuzmins trænede ved de væbnede styrkers sportsforening i Riga.

Kuzmins har deltaget ved alle olympiske sommerlege siden 1976, dog undtaget OL i 1984 i Los Angeles på grund af den sovjetiske boykot af legene. I 2008 deltog han efter at have fået et olympisk wild card, og her opnåede han i en alder af 61 en trettendeplads i sit ottende OL. Ingen anden skytte har nogensinde deltaget otte gange ved OL, og Kuzmins er én af i alt blot fem sportsfolk, der har deltaget i otte olympiske lege.

Afanasijs Kuzmins udnævntes til Officer af Viestursordenen den 22. oktober 2007.

Se også 
Letlands deltagelse i Olympiske lege

Kildehenvisninger

Eksterne henvisninger 
 Profil hos sports-reference  
 Profil hos Letlands Olympiske Komité  

Skytter fra Letland
Olympiske mestre fra Sovjetunionen
Olympiske sølvmedaljevindere fra Letland
Officerer af Viestursordenen
Olympiske sølvmedaljevindere fra Sovjetunionen
Arian

Arian Ahmadi (født 9. november 1989) er en dansk pop-sanger og producer af afghansk herkomst.
 
Arian udgav i juli måned 2010 sin første musikvideo Shake It hvor bl.a. Kim Bodnia medvirkede.

Arian har været en kontroversiel personlighed i de danske medier. Arian blev i oktober måned 2010 anklaget for spritkørsel og for at køre ind i et hus på Nordre Strandvej med en Audi.

Arian blev i maj måned 2011 anholdt pga. vold mod en overlæge på Hvidovre Hospital.

Referencer 

Musikere fra Danmark
Kārlis Irbītis

Kārlis Irbītis (14. oktober 1904 i Lāde pagasts i Guvernement Livland – 13. oktober 1997 i Saint-Laurent i Québec) var en lettisk flykonstruktør.

Irbītis dimiterede fra Riga Statsteknikum i 1925 og konstruerede samme år sin første flyvemaskine. Han arbejdede i årene 1926 til 1930 for Kristine Bachmans flyfabrik. I 1930 blev han ansat til at udvikle flyvemaskiner hos Valsts Elektrotehniskā Fabrika (VEF) i Riga. Hans mest succesfulde udviklinger var sportsflyet VEF I-12 fra 1935 og jagerflyet VEF I-16 fra 1939, der efterfølgende blev afprøvet af både det sovjetiske luftvåben og det tyske Luftwaffe. Fra 1942 til 1948 arbejdede Irbītis for det tyske firma Messerschmitt.

Efter afslutningen af anden verdenskrig arbejdede han fra 1950 til 1971 for den canadiske virksomhed Canadair, hvor han medvirkede til udviklingen af VTOL-flyvemaskinen Canadair CL-84.

I 1986 udgav Irbītis bogen Of Struggle and Flight. I 1992 modtog han en æresdoktortitel af Letlands Videnskabsakademi. Kārlis Irbītis døde dagen før sin 94-års fødselsdag i Saint-Laurent i Québec.

Litteratur 
 Irbītis, Kārlis, Of Struggle and Flight, Canada's Wings Inc., Stittsville, Ontario 1986,

Eksterne henvisninger 
 Biografi hos Letlands Videnskabsakademi   

Personer fra Livland
Ingeniører fra Letland
Opfindere fra Letland
Yrsa Plads

Yrsa Plads er en plads på Vesterbro i København, der ligger hvor Dybbølsgade, Ingerslevgade og Skelbækgade mødes. Navnet skyldes formentlig, at den ligger ved den tidligere Café Yrsa og ejendommen Yrsa-ro.

Oprindeligt var pladsen og navnet ikke officielle, det vil sige at det ikke havde en vejkode i Københavns Kommune, men kommunen brugte selv navnet i forbindelse med behandling af forslag vedrørende pladsen. Områdefornyelsen Vesterbro og Vesterbro Lokaludvalg foreslog imidlertid at gøre navnet officielt, da det allerede brugtes af de lokale, og fordi pladsen udgør et pejlemærke i bydelen. Det blev støttet af Københavns Kommunes Vejnavnenævnet, der indstillede det til Teknik- og Miljøudvalget, der på sit møde 25. april 2016 vedtog at gøre navnet officielt med virkning fra 15. juni 2016.

Navnets oprindelse 
Pladsen ligger ved boligkarreen Yrsa-Ro. Karreen er muligvis opkaldt efter bygherrens datter, Yrsa, eller efter værtshuset Café Yrsa og er nævnt i ’Selskabet for Københavns Historie’s oversigt over folkelige gade- og stednavne. Fra 1918 til september 1943 var der en del af det senere Godthåbs Have, der også hed Yrsa Plads.

Kilder 

Torve og pladser i København
Vesterbro
Jaunpiebalga

Jaunpiebalga er en landsby med 1.020 indbyggere (per 2015) i landskabet Vidzeme i det nordøstlige Letland. Jaunpiebalga er centrum for Jaunpiebalgas novads og Jaunpiebalgas pagasts, og floden Gauja løber gennem byen. Jaunpiebalga er officielt en landsby siden 1990.

Byen har historisk udviklet sig på Gaujaflodens højre bred mellem det tidligere Jaunpiebalga Slot () og Piebalga Station. Landsbyen har administrative institutioner, et kulturhus, mellemskole, sparekasse, apotek, ambulance, lokalhistorisk museum og en luteransk kirke. De største arbejdsgivere er Piebalgas Alus og Wenden Furniture.

Kildehenvisninger 

Byer i Letland
Walter Pfeiffer

Walter Pfeiffer (født 26. juni 1927 i Auggen, død 10. maj 2014 i Offenburg) var en tysk fodboldtræner, som var træner for flere danske fodboldklubber i 1960'erne og 1970'erne.

Walter Pfeiffer overtog i 1959 trænerposten i AGF, som han førte til en femteplads. I 1960 var sæsonen knap begyndt, før Pfeiffer skiftede til den mere attraktive cheftrænerpost hos mestrene B1909. Her blev det til en 8. og en 6. plads de første to sæsoner.

Halvvejs inde i 1962-sæsonen sagde Walter Pfeiffer så farvel efter en skuffende sæsonstart i 1.division. Han nåede dog lige at få en enkelt triumf med ved at føre B1909 frem til Landspokalfinalen samme år, hvor det blev til 1-0 sejr over Esbjerg fB.

Walter Pfeiffer rejste efterfølgende til de norske vicemestre Steinkjer FK, før han i 1963 vendte tilbage til Danmark og blev træner for Kolding IF og siden B1901. Begge steder blev det til nedrykning fra henholdsvis 3. division og 1. division.

I 1968 var han landstræner for Island og træner for KR Reykjavik, der blev islandske mestre, og i 1974 for Frederikshavn fI, der rykkede op i 2. division. Walter Pfeiffer sluttede sin trænerkarriere i Randers Freja, hvor han var træner i tre sæsoner, indtil klubben rykkede ud af 1. division.

Noter

Kilder 

 Haslund.info 
 Vereinsmeier.at 

Fodboldtrænere fra Tyskland
Fodboldtrænere for AGF
Trænere for Islands fodboldlandshold
Düdenbüttel

Düdenbüttel er en kommune i Stade-distriktet, Niedersachsen, i Tyskland.

Området hørte oprindeligt til bispesædet Hamborg-Bremen. I 1648 blev det omdannet til Hertugdømmet Bremen, som først blev regeret af svenskerne og fra 1715 under den Hannoverske krone. I 1823 blev hertugdømmet afskaffet og dets territorium blev herefter en del af Stade-regionen.

Eksterne henvisninger 

Byer i Niedersachsen
Kaj Christensen (fodboldspiller)

Kaj Christensen (1935 – 30. januar 2010) var en dansk fodboldspiller og -træner fra AGF.

Kaj Christensen spillede for AGF, siden han var 15 år, og var med på førsteholdet som højre wing fra 1953 til 1963 i klubbens gyldne periode, hvor AGF vandt fire danske mesterskaber. I 1957 vandt Kaj Christensen The Double med AGF, da klubben i samme sæson både blev mestre og vandt pokalturneringen.

I 1968 aftaler Kaj Christensen med AGF, at blive cheftræner i 1969. Men, da AGF i sæsonen 1968 rykekr ned seks runder før slut og reelt fyrer træneren Erik Kuld Jensen, træder Kaj Christensen til de resterende kampe.<p>Kaj Christensen er træner for førsteholdet de følgende fem sæsoner frem til 1973. Med Kaj Christensen som træner rykkede AGF op i 1. division i 1971. Han forlod dog posten, da det blev til nedrykning i 1973 og var kortvarigt træner for Horsens fS.<p> De følgende 20 år var Kaj Christensen træner for AGFs ynglinge og juniorer, og siden fungerede han også som talentspejder.

Kaj Christensen var også hos DBU landstræner for Danmark U21 (1971-73), Danmark U19 (1976-80) og Danmark U17 (1980-81).

Kaj Christensens lillebror, Erik Christensen, spillede også og var træner for AGF.

Noter

Kilder 

 – Haslund.info
 – Agffodbold.dk 

Fodboldspillere fra AGF
Fodboldtrænere for AGF
Fodboldspillere fra Danmark
Black Russian

En Black Russian er en drink, der indeholder 3/5 vodka og 2/5 Kahlúa (i følge Kahlúa-flaskens mærkat) eller anden kaffelikør. Ifølge International Bartenders Association er blandingsforholdet 5 dele vodka og 2 dele kaffelikør.

Denne kombination dukkede første gang op i 1949 og tilskrives Gustave Tops, en belgisk bartender, der skabte det på Hotel Metropole i Bruxelles til ære for Perle Mesta, daværende amerikanske ambassadør i Luxembourg. Cocktailen har navn efter vodkaen, som er en typisk russisk spiritus, og den sorte kaffelikør.

Se også 
 White russian

Kilder

Drinks
Kaj Christensen (flertydig)

Kaj Christensen er navnet på flere personer:

 Kaj Christensen – dansk fodboldspiller fra KB
 Kaj Christensen (fodboldspiller) – dansk fodboldspiller fra AGF

Se også 
 Kaj Christiansen – dansk fodboldspiller fra blandt andet Frem
Matematikkens mænd

Matematikkens mænd (originaltitel: Men of Mathematics) er en bog om matematikkens historie skrevet i 1937 af matematikeren E.T. Bell. Efter et kort kapitel om tre matematikere fra antikken, er resten af bogen dedikeret til at beskrive omkring fyrre matematikere, der levede i det 17., 18. og 19. århundrede. 

For at holde læsernes interesse fokuserer bogen primært på usædvanlige eller dramatiske aspekter af matematikernes liv. Matematikkens mænd har inspireret mange unge mennesker, inklusiv en ung John Forbes Nash, til at blive matematikere. Den er ikke tiltænkt som en seriøs biografi, men indeholder mange anekdoter og præsenterer et noget idealistisk billede af matematikernes personligheder, arbejder og kontroverser.

Indhold 
 Zenon (5. århundrede f.v.t.), 
 Eudoxos (408–355 f.v.t.), 
 Arkimedes (287?–212 f.v.t.)
 Descartes (1596–1650)
 Fermat (1601–1665)
 Pascal (1623–1662)
 Newton (1642–1727)
 Leibniz (1646–1716)
 Bernoulli-familien (17. og 18. århundrede)
 Euler (1707–1783)
 Lagrange (1736–1813)
 Laplace (1749 1827)
 Monge (1746–1818), Fourier (1768–1830)
 Poncelet (1788–1867)
 Gauss (1777–1855)
 Cauchy (1789–1857)
 Lobatchewsky (1793–1856)
 Abel (1802–1829)
 Jacobi (1804–1851)
 Hamilton (1805–1865)
 Galois (1811–1832)
 Sylvester (1814–1897), Cayley (1821–1895)
 Weierstrass (1815–1897), Sonja Kowalewski [sic] (1850–1891)
 Boole (1815–1864)
 Hermite (1822–1901)
 Kronecker (1823–1891)
 Riemann (1826–1866)
 Kummer (1810–1893), Dedekind (1831–1916)
 Poincaré (1854–1912)
 Cantor (1845–1918)

Eksterne henvisninger 
 Internet Archive: Men of Mathematics, Reviews

Værker om matematik
Biografier
Richard Dedekind

Julius Wilhelm Richard Dedekind (født 6. oktober 1831, død 12. februar 1916) var en tysk matematiker som gjorde vigtige opdagelser i abstrakt algebra, algebraisk talteori og i forbindelse med grundlaget for de reelle tal.

Dedekind blev udnævnt til æresdoktor ved Universitetet i Oslo i forbindelse med fejringen af 100-årsdagen for Niels Henrik Abels fødsel i 1902.

Eksterne henvisninger 

 

Matematikere fra Tyskland
Æresdoktorer ved Universitetet i Oslo
Tyskere i 1800-tallet
Tyskere i 1900-tallet
Æresdoktorer
Haarby Efterskole

Haarby Efterskole ligger i byen Haarby på vestfyn i Assens Kommune i Region Syddanmark. Haarby Efterskole blev grundlagt i 1999 af Henning og Else Madsen. Haarby Efterskole blev etableret i et nedlagt plejehjem, som efterfølgende er moderniseret og udbygget.

Efterskolen har i dag plads til 120 elever fordelt på 40 værelser. Haarby Efterskole er en fri og uafhængig skole.

Haarby Efterskole er en 10.klasses sports- og sprogefterskole.

Den sportlige profil indebærer, at der udbydes badminton, fodbold, håndbold og moderne dans som liniefag.

Haarby Efterskole er certificeret Cambridge Center, og udbyder engelsk på Cambridge og tysk på Goethe niveau. Derudover undervises der i tysk og spansk – alle elever skal have 2 fremmedsprog.

Boglige 
Haarby Efterskole lægger vægt på den boglige del og læringsmiljøet. Alle elever skal have undervisning i tre fremmedsprog, derudover undervises der i dansk, kulturfag, fysik og matematik.
Haarby Efterskole er certificeret Cambridge Center, og udbyder engelsk og tysk på Cambridge niveau.
Alle elever forventes at aflægge 10. klasses eksamen ved skoleårets udgang.

Sport 
Haarby Efterskole er en idrætsefterskole, hvilket indebærer at alle elever skal have 1 idrætliniefag, der går igen hele året. Derudover skal der vælges 2 valgidrætsfag. Skolen udbyder fodbold, håndbold, badminton og moderne dans som liniefag. Alle liniefag kan vælges af både drenge og piger. En uge om året bliver alle elever undervist på ski og snowboard i Hemsedal i Norge.

Eksterne henvisninger 
Haarby Efterskoles hjemmeside

Efterskoler
Etableret i 1999
Assens Kommune
Junior-VM i håndbold 1991 (mænd)

Juniorverdensmesterskabet i håndbold for mænd 1991 var det ottende junior-VM i håndbold for mænd, og turneringen med deltagelse af 16 hold afvikledes i Grækenland i perioden 4. – 13. september 1991.

Turneringen blev vundet af Jugoslavien, som i finalen besejrede Sverige med 27-16. Bronzemedaljerne gik til Sovjetunionen, som i bronzekampen vandt 27-25 over Spanien.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 i hver gruppe, spillede videre i kampene om 13.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 16.-pladsen havde deltagelse af de fire hold, der endte på fjerdepladserne i de indledende grupper. Holdene spillede en enkeltturnering alle-mod-alle.

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1991   
 Men Junior Handball VIII World Championship 1991

Noter 

Håndbold i 1991
VM i håndbold
Junior-VM i håndbold 1989 (mænd)

Juniorverdensmesterskabet i håndbold for mænd 1989 var det syvende junior-VM i håndbold for mænd, og turneringen med deltagelse af 16 hold afvikledes i Spanien i perioden 13. – 24. september 1989.

Turneringen blev vundet af Sovjetunionen, som i finalen besejrede Spanien med 23-17. Bronzemedaljerne gik til Jugoslavien, som i bronzekampen vandt 23-22 over Vesttyskland.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 i hver gruppe, spillede videre i kampene om 13.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 16.-pladsen havde deltagelse af de fire hold, der endte på fjerdepladserne i de indledende grupper. Holdene spillede en enkeltturnering alle-mod-alle.

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1989   
 Men Junior Handball VII World Championship 1989

Noter 

Håndbold i 1989
VM i håndbold
Junior-VM i håndbold 1987 (mænd)

Juniorverdensmesterskabet i håndbold for mænd 1987 var det sjette junior-VM i håndbold for mænd, og turneringen med deltagelse af 16 hold afvikledes i Jugoslavien i perioden 3. – 13. december 1987.

Turneringen blev vundet af værtslanet Jugoslavien, som i finalen besejrede Spanien med 28-26. Bronzemedaljerne gik til Sovjetunionen, som i bronzekampen vandt 34-18 over Sverige.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 i hver gruppe, spillede videre i kampene om 13.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 16.-pladsen havde deltagelse af de fire hold, der endte på fjerdepladserne i de indledende grupper. Holdene spillede en enkeltturnering alle-mod-alle.

Placerings- og finalekampe

Medaljevindere

Kilder / eksterne henvisninger 
 IHF – Junior-VM 19   
 Men Junior Handball VI World Championship 1987 Rijeca (YUG)

Noter 

Håndbold i 1987
VM i håndbold
Tryghedsnarkomaner

Tryghedsnarkomaner er en digtsamling skrevet af den danske forfatter Vita Andersen. Digtsamlingen udkom i 1977 på forlaget Gyldendal. Det er en af de mest solgte digtsamlinger i Danmark gennem tiderne
med op mod 100.000 solgte eksemplarer op til 2012.

Tryghedsnarkomaner var Vita Andersens debut som forfatter. Digtenes form blev kort efter udgivelsen benævnt knækprosa, da digtene med den talesprogsnære form ikke fulgte de hidtil gældende konventioner for lyrik. Temaet i digtene tog afsæt i en kvindes (kvinders) drømme og forventninger til kærlighed og nærvær med baggrund i svigt i barndommen.

Noter 

Litteratur fra Danmark
Litteratur i 1977
Digtsamlinger
Junior-VM i håndbold 1985 (mænd)

Juniorverdensmesterskabet i håndbold for mænd 1985 var det femte junior-VM i håndbold for mænd, og turneringen med deltagelse af 16 hold afvikledes i Italien i perioden 7. – 15. december 1985.

Turneringen blev vunder af Sovjetunionen, som i finalen besejrede Sverige med 32-27. Bronzemedaljerne gik til Jugoslavien, som i bronzekampen vandt 23-22 over Vesttyskland.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 i hver gruppe, spillede videre i kampene om 13.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 16.-pladsen havde deltagelse af de fire hold, der endte på fjerdepladserne i de indledende grupper. Holdene spillede en enkeltturnering alle-mod-alle.

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1985   
 World Handball Archive – Men Junior Handball V World Championship 1985 
 Politikens Avisarkiv

Noter 

Håndbold i 1985
VM i håndbold
Junior-VM i håndbold 1993 (mænd)

Juniorverdensmesterskabet i håndbold for mænd 1993 var det 9. junior-VM i håndbold for mænd, og turneringen med deltagelse af 16 hold afvikledes i Egypten i perioden 8. – 18. september 1993.

Turneringen blev vundet af værtslandet Egypten, som i finalen besejrede Danmark med 22-19. Bronzemedaljerne gik til Island, som i bronzekampen vandt 21-20 over Rusland.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 i hver gruppe, spillede videre i kampene om 13.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I (holdene fra gruppe A og B) og II (holdene fra gruppe C og D). I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 16.-pladsen havde deltagelse af de fire hold, der endte på fjerdepladserne i de indledende grupper. Holdene spillede en enkeltturnering alle-mod-alle.

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1993   
 Politikens Avisarkiv

Noter 

Håndbold i 1993
VM i håndbold